ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 282
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Αποκεντρωμένες Διοικήσεις
Οργανισμοί - Λοιποί Φορείς
ΑΠΟΚΕΝΤΡΩΜΕΝΕΣ ΔΙΟΙΚΗΣΕΙΣ
ΑΠΟΚΕΝΤΡΩΜΕΝΗ ΔΙΟΙΚΗΣΗ ΚΡΗΤΗΣ
Αριθμ. 1972
Καθορισμός αποζημίωσης του Προέδρου, των
μελών και του γραμματέα του Διοικητικού Συμβουλίου της Δ.Ε.Υ.Α. Χανίων για τη συμμετοχή
τους στις συνεδριάσεις.
Η ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις των άρθρων 63 έως 67 του ν. 4954/2022
«Συμπληρωματικά μέτρα για την εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου
και του Συμβουλίου σχετικά με την Ευρωπαϊκή Πρωτοβουλία Πολιτών και του Εκτελεστικού Κανονισμού (ΕΕ)
2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμικά συστήματα
συγκέντρωσης - Διατάξεις σχετικές με την εκλογική διαδικασία και τον έλεγχο εσόδων και δαπανών κομμάτων,
συνασπισμών και υποψηφίων βουλευτών και αιρετών Λοιπές επείγουσες διατάξεις» (Α’ 136).
3. Τις διατάξεις του άρθρου 3 του ν. 1069/1980 «Περί
κινήτρων διά την ίδρυσιν επιχειρήσεων υδρεύσεως και
αποχετεύσεως» (Α’ 191).
4. Τις διατάξεις του π.δ. 136/2010 «Οργανισμός της
Αποκεντρωμένης Διοίκησης Κρήτης» (Α’ 229).
5. Την υπ’ αρ. 86774/19-12-2022 (Υ.Ο.Δ.Δ. 1183) απόφαση του Υπουργού Εσωτερικών περί διορισμού της
Μαρίας Κοζυράκη του Εμμανουήλ ως Γραμματέως της
Αποκεντρωμένης Διοίκησης Κρήτης.
6. Την υπ’ αρ. οικ.962/09-02-2023 απόφαση της Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής «Με εντολή Γραμματέα» («Μ.Ε.Γ.»)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β’ 676).
7. Την υπ’ αρ. 31/31-01-2024 απόφαση του Δ.Σ. της
Δ.Ε.Υ.Α. Χανίων, με την οποία καθορίζονται η αποζημίωση του Προέδρου, των μελών και του γραμματέα του
Διοικητικού Συμβουλίου για τη συμμετοχή τους στις
συνεδριάσεις.
8. Την υπ’ αρ. 3075/29-02-2024 βεβαίωση της Διευθύντριας Διοικητικής - Οικονομικής Υπηρεσίας της Δ.Ε.Υ.Α.
Χανίων περί πρόβλεψης εγγραφής πίστωσης στους Κ.Α.
6122-000 και 6121-000 του προϋπολογισμού οικονομικού έτους 2024 του εν λόγω φορέα και πρόβλεψης
εγγραφής αντίστοιχης πίστωσης για τα επόμενα έτη,
αποφασίζουμε:
Καθορίζουμε την αποζημίωση του Προέδρου, των μελών και του γραμματέα του Διοικητικού Συμβουλίου της
Δημοτικής Επιχείρησης Ύδρευσης Αποχέτευσης Χανίων
(Δ.Ε.Υ.Α.Χ.), στο ποσό των 50,00 ευρώ ανά συνεδρίαση,
σύμφωνα με την υπ’ αρ. 31/31-01-2024 απόφαση του
οικείου Διοικητικού Συμβουλίου.
Για την ανωτέρω αποζημίωση έχει προβλεφθεί εγγραφή πίστωσης στους Κ.Α. 6122-000 και 6121-000 του
προϋπολογισμού οικονομικού έτους 2024 του εν λόγω
φορέα και πρόβλεψης εγγραφής αντίστοιχης πίστωσης
για τα επόμενα έτη, σύμφωνα με την υπ’ αρ. 3075/29-022024 βεβαίωση της Διευθύντριας Διοικητικής - Οικονο-
μικής Υπηρεσίας της της εν λόγω Δ.Ε.Υ.Α.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 7 Μαρτίου 2024
Με εντολή Γραμματέα
Αποκεντρωμένης Διοίκησης
Η Αναπληρώτρια Προϊσταμένη Γενικής
Διεύθυνσης Εσωτερικής Λειτουργίας
ΑΜΑΛΙΑ ΜΥΡΩΝΑΚΗ - ΠΑΠΑΔΑΚΗ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 282/26.03.2024
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Αριθμ. πράξης 62
Τοποθέτηση Εκτελεστικού Διευθυντή στο Εθνικό
και Καποδιστριακό Πανεπιστήμιο Αθηνών.
Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως των
άρθρων 17 και 18.
2. Την υπ’ αρ. 1509/14.06.2023 διαπιστωτική πράξη του
Πρύτανη του Εθνικού και Καποδιστριακού Πανεπιστημίου Αθηνών «Συγκρότηση του Συμβουλίου Διοίκησης του
Εθνικού και Καποδιστριακού Πανεπιστημίου Αθηνών»
(Υ.Ο.Δ.Δ. 585).
3. Την υπ’ αρ. 1591/31.07.2023 πράξη του Πρύτανη του
Εθνικού και Καποδιστριακού Πανεπιστημίου Αθηνών
«Εκλογή Πρύτανη και ορισμός τεσσάρων (4) Αντιπρυτάνεων του Εθνικού και Καποδιστριακού Πανεπιστημίου
Αθηνών» (Υ.Ο.Δ.Δ. 786), με θητεία έως 31.8.2027.
4. Τις διατάξεις του άρθρου 78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νο-
μοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024)-Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972 και
άλλες διατάξεις» (Α’ 184).
5. Τις διατάξεις του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
6.  Το άρθρο 10 του π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολό-
γιο-Κλαδολόγιο)» (Α’ 232).
7. Την από 27-11-2023 (αριθ. πρωτ. ΕΚΠΑ 26701/
7-12-2023) απόφαση του Συμβουλίου Διοίκησης, θέμα
5ο «Δημόσια Πρόσκληση για την πλήρωση θέσης Εκτελεστικού Διευθυντή του Ιδρύματος».
8. Την υπ’ αρ. 130835/18-12-2023 (Α.Δ.Α: 9Ω8Γ46ΨΖ2ΝΒ7Κ) δημόσια πρόσκληση για την πλήρωση, με επιλογή,
της θέσης του Εκτελεστικού Διευθυντή, επί θητεία, του
Εθνικού και Καποδιστριακού Πανεπιστημίου Αθηνών.
9. Το γεγονός ότι κατατέθηκαν οι υπ’  αρ. 2634/
16-1-2024, 2996/16-1-2024, 3004/16-1-2024, 3061/161-2024 και 3003/16-1-2024, πέντε (5) αιτήσεις υποψη-
φιότητας για τη θέση του Εκτελεστικού Διευθυντή του
Ιδρύματος.
10. Την υπ’ αρ. 17327/27-10-2024 (Α.Δ.Α: Ψ5ΚΞ46ΨΖ2Ν12Σ) απόφαση του Συμβουλίου Διοίκησης (συνεδρία
26ης-2-2024) του Εθνικού και Καποδιστριακού Πανεπιστημίου Αθηνών, σύμφωνα με την οποία επιλέχθηκε
ομόφωνα (11/11), κατόπιν ψηφοφορίας, η Ελένη Βασιλοπούλου, τοποθετούμε:
Την Ελένη Βασιλοπούλου του Νικολάου με Α.Δ.Τ.:
ΑK 780881, υπάλληλο κλάδου/ειδικότητας ΠΕ Διοικητικού Οικονομικού της εκπαιδευτικής βαθμίδας ΠΕ με
βαθμό Α’ και σχέση εργασίας ΙΔΑΧ., στη θέση του Εκτελεστικού Διευθυντή επί θητεία στο Εθνικό και Καποδι-
στριακό Πανεπιστήμιο Αθηνών.
Η θητεία του Εκτελεστικού Διευθυντή λήγει αυτοδικαίως με τη λήξη της θητείας του Συμβουλίου Διοίκησης του
Εθνικού και Καποδιστριακού Πανεπιστημίου Αθηνών,
ήτοι την 31η-8-2027.
Αθήνα, 13 Μαρτίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20241400282.pdf | Tokens: 6138]